Top- ses finaliste van die grootste Afrikaanse sakeplankompetisie word aangekondigArgieffoto. Die ses topfinaliste in wat beskou word as die grootste Afrikaanse sakeplankompetisie van die jaar, is Maandag bekendgemaak. Die ses finaliste is gekies uit ŉ poel van 50 semifinaliste wat deurgedring het na die tweede fase van die Akademia Sakeplankompetisie wat hierdie jaar nasionaal in samewerking met die Riskflow Instituut, Investec Batebestuur en die Atterbury Trust aangebied is. Die finaliste is (in alfabetiese volgorde volgens voorname): Nuwe sake-idee Bestaande sakeondernemings Die ses finaliste sal op 26 November hul sakeplanvoorleggings in Afrikaans aan ’n internasionale paneel van ses beoordelaars. Hierdie beoordeling vind deur die loop van die oggend plaas in die Atterbury Teater in Akademia se eie, unieke weergawe van Dragons’ Den. Die finaliste het elk ŉ half-uur tyd waartydens hulle die beoordelaars van hul kennis en vertroue in hul sakeplan sal moet oortuig. Tydens ŉ glansfunksie die aand in die Atterbury Teater sal die finaliste vir oulaas die geleentheid kry om die gehoor en beoordelaars te oorreed dat hul sakeplan die wenner moet wees. Prysgeld ter waarde van ongeveer R150 000,00 per kategoriewenner is op die spel, en sluit die volgende in: Die sakeplankompetisie is in 2013 van stapel gestuur met die uitsluitlike doel om entrepreneurs en sakeondernemings te bemagtig om hul ondernemings se volhoubaarheid te verbeter. Volgens Marthinus Visser, besturende direkteur van Akademia, is ŉ sakeplan juis die bloudruk van enige onderneming se doen en late, en kan die opstel en deurlopende terugverwysing hierna van kardinale belang vir ŉ onderneming se volhoubare voortbestaan wees. Vir meer inligting aangaande die sakeplankompetisie se gala-aand, asook die Akademia Sakeplankompetisie vir 2014, kontak gerus vir Chris du Plessis op [email protected]